CELEX: C2005/281/51
Language: da
Date: 2005-11-12 00:00:00
Title: Sag T-327/05: Sag anlagt den 11. august 2005 — Thierry/Kommissionen

12.11.2005   
            
            
               DA
            
            
               Den Europæiske Unions Tidende
            
            
               C 281/27
            
         Sag anlagt den 11. august 2005 — Thierry/Kommissionen
   (Sag T-327/05)
   (2005/C 281/51)
   Processprog: fransk
   Parter
   
      Sagsøger: Michel Thierry (Howald, Luxembourg) [ved: avocats G. Bounéou og F. Frabetti]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af listen over tjenestemænd forfremmet i forfremmelsesåret 2004, for så vidt som sagsøgeren ikke er opført herpå, samt følgelig af de aktstykker, der dannede grundlag for denne afgørelse.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har med søgsmålet anfægtet Kommissionens afgørelse om ikke at forfremme ham til lønklasse A5 i forfremmelsesåret 2004. Han har anført, at det nye forfremmelsessystem på grundlag af de prioritetspoints, som tildeles tjenestemændene, der i det foreliggende tilfælde er anvendt af Kommissionen, tillægger ancienniteten for stor betydning som forfremmelseskriterium. Som følge heraf er det sagsøgerens opfattelse, at der i hans tilfælde ikke er foretaget en sammenligning af fortjenesterne, hvilket er i strid med vedtægtens artikel 45, de almindelige gennemførelsesbestemmelser til denne artikel, Vejledning i bedømmelse og forfremmelse af tjenestemænd, samt princippet om forbud mod forskelsbehandling. Sagsøgeren har på samme grundlag ligeledes anført, at der er sket tilsidesættelse af princippet om forbud mod usaglig sagsbehandling, af princippet om beskyttelse af den berettigede forventning og af reglen »patere legem quam ipse fecisti«, samt at der foreligger magtmisbrug.